1972L0274 — SL — 09.08.2002 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 20. julija 1972 o spremembi direktiv z dne 14. junija 1966 o trženju semena sladkorne pese, semena krmnih rastlin, semena žit, semenskega krompirja, Direktive z dne 30. junija 1969 o trženju semena oljnic in predivnic ter direktiv z dne 29. septembra 1970 o trženju semena zelenjadnic in o skupnem katalogu sort poljščin (72/274/EGS) (UL L 171, 29.7.1972, p.37)

spremenjena z:









▼B

DIREKTIVA SVETA

z dne 20. julija 1972

o spremembi direktiv z dne 14. junija 1966 o trženju semena sladkorne pese, semena krmnih rastlin, semena žit, semenskega krompirja, Direktive z dne 30. junija 1969 o trženju semena oljnic in predivnic ter direktiv z dne 29. septembra 1970 o trženju semena zelenjadnic in o skupnem katalogu sort poljščin

(72/274/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe, ob upoštevanju predloga Komisije, ob upoštevanju mnenja Evropskega parlamenta, ob upoštevanju mnenja Ekonomsko-socialnega odbora, ker je zaradi razlogov, navedenih v nadaljevanju, primerno spremeniti nekatere določbe direktiv Sveta z dne 14. junija 1966, kakor so bile nazadnje spremenjene z Direktivo z dne 30. marca 1971 ( 1 ), o trženju semena sladkorne pese ( 2 ), o trženju semena krmnih rastlin ( 3 ), o trženju semena žit ( 4 ) in o trženju semenskega krompirja ( 5 ), Direktive Sveta z dne 30. junija 1969 ( 6 ) o trženju semena oljnic in predivnic, kakor je bila spremenjena z Direktivo z dne 30. marca 1971, Direktive Sveta z dne 29. septembra 1970 ( 7 ) o trženju semena zelenjadnic, kakor je bila spremenjena z Direktivo z dne 30. marca 1971, ter Direktive Sveta z dne 29. septembra 1970 ( 8 ) o skupnem katalogu sort poljščin; ker več zgoraj navedenih direktiv predpisuje, da od 1. julija 1972 enakovrednosti semen in mladih rastlin, pridelanih v tretjih državah, ne more več določati posamezna država članica; ker v vseh primerih ni bilo mogoče opraviti pregledov v zvezi s skupnostnim ugotavljanjem enakovrednosti, bi bilo treba zgoraj naveden rok podaljšati, da ne pride do motenj obstoječih trgovinskih odnosov; ker direktive o trženju semen in mladih rastlin dopuščajo samo proizvode s poreklom iz držav članic, ki izpolnjujejo zahteve navedenih direktiv, ali proizvode, s poreklom v tretjih državah, ki jim je priznana enakovrednost s proizvodi iz Skupnosti; ker mora biti mogoče tudi trženje proizvodov s poreklom iz držav, ki pristopajo k Skupnosti, vendar te direktive ne učinkujejo takoj ob vstopu; ker je zato treba sprejeti ustrezne določbe, SPREJEL NASLEDNJO DIREKTIVO:







Člen 1

Datum 1. julij 1972 se nadomesti s 1. julijem 1973 ►M2 —————14. junija 1966————— ◄ v drugem stavku člena 16(2) Direktive z dne 14. junija 1966 o trženju semena krmnih rastlin, v drugem stavku člena 16(2) Direktive z dne 14. junija 1966 o trženju semena žit ►M4 —————14. junija 1966————— ◄ .

Člen 2

►M2 —————14. junija 1966————— ◄ Členu 16 Direktive z dne 14. junija 1966 o trženju semena krmnih rastlin, členu 16 Direktive z dne 14. junija 1966 o trženju semena žit, ►M4 —————14. junija 1966————— ◄ ►M5 —————30. junija 1969————— ◄ ►M3 —————29. septembra 1970————— ◄ ►M1 —————29. septembra 1970————— ◄ se doda naslednji odstavek:

„3. Odstavka 1 in 2 se uporabljata tudi za katero koli novo državo članico od datuma njenega pristopa do datuma, ko ta sprejme zakone in druge predpise, potrebne za uskladitev s to direktivo.“

Člen 3

Države članice sprejmejo zakone in druge predpise, potrebne za uskladitev z:

(a) določbami člena 1, z veljavnostjo od 1. julija 1972,

(b) določbami člena 2, najpozneje do 1. januarja 1973.

Člen 4

Ta direktiva je naslovljena na države članice.